Tafsut taberkant i yeḍran deg useggas n 2001, tella-d tikli tamazrayt n ugar n 5 n imelyan n yiqbayliyen ɣer lezzayer tamanaɣt ilmend n usuter n yizerfan n umdan d tutlayt d yidles amaziɣ, tikli-agi tebda-d si sebba ger sebba-t i yettuɣalen ɣer tmenɣiwt n GERMAḤ Massinisa deg at dwala, yettwawwet s rṣas ger yifassen n yijadarmiyen, srid tella-d tnekra di tudrin n leqbayel mgal lbaṭel-agi d tmuḥqranit n udabu d yimsulta-is, syin akin, yebda uxeṣṣar yella-d uɣelluy n terwiḥin d lǧerḥ n yilmeẓyen, imi iqubel-iten udabu s rṣas d tyita. Deg yunyu tella-d tikli n leɛruc ɣer tmanaɣt iwakken ad-yesseɣli adabu d tṛuẓi n uzaglu i d-yeɣlin ɣef tmurt taqbaylit , anda ssutren izerfan-nsen. dɣa si tikli-agi zaden-t twaɣiwin anda i ɣlin 128 n lerwaḥ n yilmeẓyen d lǧerḥ n ugar n 5 00 000 n yimdanen si tsertit qessiḥen, si tefsut taberkant mi yettuqet uzaglu, timenɣiwt, tuǧla, laḥzen... mbewlen yimedyazen s asenfali ɣef yineḍruyen-agi yeḍran di 2001 n leqsaḥ ɣef udabu s usḥissef ɣef uxeṣṣar s laḥzen ɣer tarwa taqbaylit yeɣlin d wid ijarḥen. Ger yimedyazen i d-yessefran ɣef wayagi ad dnebder : Ulaḥlu anda yecna :  ulac smaḥ ulac ,  ijadarmiyen ... yella daɣen